Lucio Corsi

**Lucio Corsi** (født 1993) er en italiensk singer-songwriter. Han er født og oppvokst i Maremma-regionen i Toscana, og er kjent for sin blanding av glamrock, surrealistiske tekster og eventyrlige temaer.

Corsi begynte å komponere musikk i ung alder og flyttet til Milano etter videregående for å satse på musikkarrieren. Han ga ut sine første EP-er, *Vetulonia Dakar* og *Altalena Boy*. I 2017 slapp Corsi *Bestiario musicale*, et konseptalbum viet dyrene i hjemtraktene hans, og fikk anerkjennelse som oppvarmingsartist for store italienske navn. Han signerte med plateselskapet Sugar Music i 2019, og ga ut albumene *Cosa faremo da grandi?* (2020), *La gente che sogna* (2023) og *Volevo essere un duro* (2025), som alle fikk ros fra kritikerne. Corsi deltok i Sanremo-festivalen 2025 med sangen «Volevo essere un duro», og endte på andreplass. Deretter ble han kunngjort som Italias representant i Eurovision Song Contest 2025 etter at årets Sanremo-vinner, , takket nei til å delta.

I tillegg til musikkarrieren har Corsi også vært med i mote­kampanjer for Gucci, samt deltatt i italienske TV-programmer som *L'assedio* og TV-serien *Vita da Carlo* av . Han har mottatt flere utmerkelser, blant annet MEI-prisen for «Beste uavhengige artist» og kritikernes «»-pris.

## Tidlig liv og utdanning
Lucio Corsi ble født i Grosseto i 1993 og vokste opp på en gård i Val di Campo, nær Vetulonia. Familien hans driver en restaurant i det nærliggende Macchiascandona. Moren hans, Nicoletta Rabiti, er maler, mens faren, Marco, har hatt ulike jobber, blant annet som RAI-operatør, murer og lærhåndverker.

Corsi begynte å komponere sine første sanger i ung alder. Han har uttalt at lidenskapen for musikk startet da han som barn så *[[The Blues Brothers]]* på TV. Siden 2011 har han opptrådt på lokale scener og torg i hjembyen. I begynnelsen var han påvirket av den eksperimentelle stilen til Genesis under Peter Gabriels tid, og han komponerte instrumentale progrock-stykker før han gikk over til en mer visesanger-preget stil inspirert av artister som  og .

I 2012 ble Corsi uteksaminert fra Guglielmo Marconi vitenskapelige videregående skole i Grosseto.

## Karriere

### 2013–2016: Debut og de første EP-ene
Etter endt skolegang flyttet Corsi til Milano for å satse på en musikkarriere. Han bodde først langs Naviglio Pavese, deretter i Via Ripamonti, og til slutt i Niguarda.

Den 29. april 2014 ga han ut sin debut-EP, *Vetulonia Dakar*, som inneholdt fem spor. Den 7. juni opptrådte han med sangen «Le api» på MI AMI-festivalen, og den 17. august var han oppvarmingsartist for  under avslutningskvelden av Festambiente. I denne perioden møtte han  fra bandet , som produserte hans andre EP, *Altalena Boy*. Han ble også kjent med Matteo Zanobini, en samarbeidspartner av , som introduserte ham for plateselskapet Picicca Dischi.

Corsis debutalbum, *Altalena Boy/Vetulonia Dakar*, som samlet de to tidligere utgitte EP-ene, ble utgitt 16. januar 2015 av Picicca Dischi og distribuert av Sony Music. Albumet fikk positiv mottakelse og ble rost for sin glamrock-stil og surrealistiske tekster.

### 2017–2018: Bestiario musicale og gjennombrudd
Den 27. januar 2017 ga Corsi ut sitt første studioalbum, *Bestiario musicale*, på Picicca Dischi. Albumet, med eventyrpreg, består av åtte spor – hvert dedikert til et dyr fra hjemtraktene i Maremma.

Gjennom 2017 var Corsi oppvarmingsartist for  og  på deres respektive teaterturneer, og utviklet et vennskap med Francesco Bianconi. Sammen med Bianconi ble han valgt som modell for Guccis *Cruise 2018*-kampanje, og gikk på catwalken under visningen i Palazzo Pitti i Firenze 29. mai. På høsten deltok han også i *Roman Rhapsody*, et prosjekt kuratert av Guccis kreative leder Alessandro Michele og fotograf Mick Rock. Samme år var han en av de åtte finalistene i den 28. utgaven av Musicultura-konkurransen, der han fremførte «Altalena Boy» på Arena Sferisterio i Macerata 23. juni. Corsi ble også tildelt prisen for «Beste nye artist» under MEI Special Millennials-arrangementet i Roma.

I oktober 2018 deltok han i *When Mediterranean Meets the Gulf: Words and Notes*, et musikkarrangement i Abu Dhabi og Kuwait by, sammen med Margherita Vicario, Nicolò Carnesi, Dimartino og Fabrizio Cammarata. Arrangementet ble støttet av den italienske ambassaden og Utenriksdepartementet for internasjonalt samarbeid.
 
### 2019–2023: ''Cosa faremo da grandi?'' og ''La gente che sogna''
 
I 2019 signerte Corsi med plateselskapet Sugar Music og ga ut sin nye singel «Cosa faremo da grandi?» den 25. oktober. Låten fungerte både som førstesingel og tittelspor på hans andre album. Den andre singelen, «Freccia Bianca», ble utgitt 9. januar 2020, etterfulgt av albumet *Cosa faremo da grandi?* den 17. januar. Albumet ble produsert av Francesco Bianconi og Antonio Cupertino.

Senere i 2020 var han fast gjest i TV-programmet *L’assedio*, ledet av Daria Bignardi på kanalen Nove, hvor han opptrådte sammen med bandet sitt. I 2021 deltok han i Premio Tenco, og ble en av de yngste deltakerne i festivalens historie.

Den 21. april 2023 ga Corsi ut sitt tredje studioalbum, *La gente che sogna*, produsert av hans mangeårige venn og landsmann Tommaso Ottomano, som også har regissert alle musikkvideoene hans. Albumet ble etterfulgt av en sommerturné. Den 17. juni var han oppvarmingsartist for The Who under Firenze Rocks. Etter suksessen med sommerkonsertene, startet han sin vinterturné i oktober, med åpningskonsert i Brescia, hvor han opptrådte og mottok Musica da Bere-prisen under festivalen med samme navn. Samme måned ble han også tildelt MEI-prisen for «Årets beste uavhengige artist» under Meeting delle Etichette Indipendenti i Faenza.

### 2024–nåtid: «Volevo essere un duro», Sanremo og Eurovision
Den 12. november 2024 ga Corsi ut singelen «Tu sei il mattino», som ble brukt i lydsporet til tredje sesong av TV-serien *Vita da Carlo* av . Han hadde også en gjesteopptreden i serien, der han spilte seg selv.

I februar 2025 deltok Corsi i Sanremo-festivalen 2025 med sangen «Volevo essere un duro». På den fjerde kvelden, som var dedikert til coverlåter, fremførte han «Nel blu dipinto di blu» av Domenico Modugno i duett med . På finalekvelden endte Corsi på andreplass totalt, men ble tildelt Kritikerprisen. Senere samme måned ble han utpekt av RAI som Italias representant i Eurovision Song Contest 2025 i Basel, Sveits, etter at vinneren av Sanremo-festivalen  takket nei til å delta.

Hans fjerde album, *Volevo essere un duro*, ble utgitt 21. mars 2025.

## Fotnoter

## Referanser


## Eksterne lenker
* 
* 
*